ተመድ በኦሮሚያና በኢትዮጵያ ሶማሌ ክልሎች ለተፈናቀሉ የ10 ሚሊየን ዶላር ድጋፍ አደረገ
በተባበሩት መንግስታት ድርጅት ዓለም አቀፍ የአደጋ መከላከል ፈንድ በኦሮሚያና በኢትዮጵያ ሶማሌ ክልሎች የወሰን አካባቢ ተፈጥሮ በነበረው ግጭት ምክንያት ለተፈናቀሉ ዜጎች የ10 ሚሊየን የአሜሪካ ዶላር ድጋፍ አደረገ።በተመድ የሰብዓዊ ጉዳዮች ዋና ፀሃፊ ስር ዓለም አቀፍ የአደጋ መከላከል አስተባባሪ ማርክ ሞውኮክ እንዳሉት፥ የገንዘብ ድጋፉ በሁለቱ ክልሎች አዋሳኝ አካባቢ በተፈጠረ ግጭት ምክንያት ለተፈናቀሉ ሰዎች ይውላል ።በስፍራው የሚገኙ ሁለት መጠለያ ጣቢያዎችን መጎብኘታቸውን የገለፁት ሃላፊው፥ ለተፈናቃዮቹ መንግስት በጠየቀው መሰረት የአስቸኳይ  ድጋፍ ከፍ መደረጉን ገልፀዋል።በኦሮሚያ እና ኢትዮጵያ ሶማሌ ክልሎች አዋሳኝ አካባቢዎች ላይ ተከስቶ በነበረው ግጭት በ100 ሺዎች የሚቆጠሩ ዜጎች ከመኖሪያቸው የተፈናቀሉ ሲሆን፥ ተፈናቃዮቹ ወደ 370 በሚጠጉ የመጠለያ ጣቢያዎች ውስጥ ይገኛሉ። 